Scenarij učenja na Europeani

(Nastavnici)

Naslov

Na lijepom plavom Dunavu – radionica blackout poezije

Autor(i)

Marija Bratonja, dipl.knjižničarka i prof.hrvatskog jezika i književnosti

Sažetak

Ovim scenarijem poučavanja povezuju se predmeti Hrvatski jezik i književnost, Likovna kultura, Glazbena kultura s Knjižničnim odgojem i obrazovanjem. Učenici će se stvaralački izražavati motivirani književnom, likovnom i glazbenom umjetnosti. Iz jednog proznog predloška načinit će sasvim novu poeziju na temelju proživljenog iskustva i svog iskustva s književnim tekstom. Učenici će saznati što je to blackout poezija, kako se izrađuje te nešto o razvoju i povijesti blackout poezije. Na koncu će raditi samoprocjenu i vršnjačko vrednovanje.

Ključne riječi

blackout poezija, Dunav, pjesništvo, likovna umjetnost, kolaž poezija, dadaizam

Tablica sažetka

|  |  |
| --- | --- |
| *Tablica sažetka* | |
| **Predmet** | *Knjižnični odgoj i obrazovanje, Hrvatski jezik i književnost, Likovna kultura, Glazbena kultura* |
| **Tema** | *Blackout poezija* |
| **Dob učenika** | *15-18 godina* |
| **Vrijeme pripreme** | *1 h* |
| **Vrijeme nastave** | *2 školska sata* |
| **Internetski nastavni materijal** | *Genially, Emaze, Mentimeter, Europeanini resursi, YouTube,*  *http://kurziv.net/blackout-poezija-spoj-kolaza-likovnosti-i-pjesnistva/* |
| **Izvanmrežni nastavni materijal** | *Računalo, mobilni uređaji, isprintani materijali, bojice, flomasteri, knjiga Dunav Pavla Pavličića* |
| **Korišteni resursi Europeane** | *https://www.europeana.eu/hr/item/2024918/photography\_ProvidedCHO\_The\_Israel\_Museum\_\_Jerusalem\_225507*  *https://www.europeana.eu/hr/item/2048006/Athena\_Plus\_ProvidedCHO\_Pet\_fi\_Literary\_Museum\_2019640*  *https://www.europeana.eu/hr/item/2022362/\_Royal\_Museums\_Greenwich\_\_http\_\_\_collections\_rmg\_co\_uk\_collections\_objects\_105938*  *https://www.europeana.eu/hr/item/402/URN\_RS\_NAE\_58f70067\_ba30\_47a1\_9880\_fb8c96d50524cho*  *https://www.europeana.eu/hr/item/92062/BibliographicResource\_1000126050834* |

Licence

* **Attribution CC BY (Imenovanje CC BY).** Ovom licencom dopušta se drugima da distribuiraju, remiksiraju, mijenjaju i prerađuju vaše djelo, čak i u komercijalne svrhe, dokle god vas navode kao autora izvornog djela. Ovo je najotvorenija od ponuđenih licenci. Preporuča se za maksimalnu diseminaciju i korištenje licenciranih materijala.

Integracija u kurikulum

Scenarij učenja se uklapa u nacionalni kurikulum predmeta Hrvatski jezik i književnost za srednje strukovne škole svojim ishodima, ciljem i ključnim kompetencijama.

Cilj lekcije

Scenarij poučavanja treba potaknuti učenike na stjecanje novih znanja i vještina, saznavanje novih informacija o blackout poeziji, čitanje novih tekstova te stvaralačko izražavanje kombinacijom likovnog i pjesničkog izražaja. Glavni ciljevi su razvoj jezičnih vještina: čitanja, pisanja, govorenja i slušanja.

Ishod lekcije

Učenik obrazlaže odnos proživljenoga iskustva i iskustva stečenoga čitanjem književnih tekstova.

Učenik interpretira književni tekst na temelju vlastitoga čitateljskog iskustva i znanja o književnosti.

Učenik se stvaralački izražava.

Trendovi

Učenje usmjereno na učenika, učenje temeljeno na upitima, kooperativno učenje

Ključne kompetencije

[K](https://op.europa.eu/en/publication-detail/-/publication/297a33c8-a1f3-11e9-9d01-01aa75ed71a1/language-en)ritičko mišljenje, komunikacija na materinskom jeziku, suradnja, kulturna svijest i izražavanje, društvene vještine

Aktivnosti

| **Naziv aktivnosti** | **Postupak** | **Vrijeme** |
| --- | --- | --- |
| **Uvodna aktivnost** | Nastavnik/stručni suradnik pokazuje učenicima fotografije i slike Dunava s Europeane. Razgovaraju o njima i pokušavaju dokučiti koja bi bila tema nastavnog sata. | 5 minuta |
| **Motivacija** | Zajedničko slušanje skladbe Na lijepom plavom Dunavu | 5 minuta |
| **Što je blackout poezija?** | Učenici pomoću Genially interaktivne prezentacije otkrivaju što je to blackout poezija, povijest blackout poezije te kako se ona radi. Saznaju nešto i o povezanosti dadaizma, Tristana Tzare i blackout poezije uz pomoć fotografija i slika s Europeane. Razgovor o novim informacijama. | 20 minuta |
| **Dunav** | Čitanje proznog predloška iz knjige Dunav Pavla Pavličića | 5 minuta |
| **Upute za stvaranje blackout poezije** | Povratak na Genially prezentaciju, ponavljanje i jasne upute učenicima za izradu blackout poezije, pregled već napravljenih radova na Internetu i podjela isprintanih materijala za rad. | 10 minuta |
| **Stvaranje** | Učenici prema uputama stvaraju svoju blackout poeziju u parovima. | 30 minuta |
| **Podij** | Predstavljanje učeničkih uradaka ostatku razreda | 10 minuta |
| **Evaluacija** | Učenici ocjenjuju aktivnosti pomoću Mentimetra | 5 minuta |
| **Izložba** | Nakon sata izradit će se izložba učeničkih radova u digitalnom alatu Emaze |  |

Procjena

Učenici će na kraju sata napraviti samoprocjenu pomoću digitalnog alata Mentimeter te vršnjačko vrednovanje.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* **POSLIJE PROVEDBE \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

Povratne informacije učenika

Kroz digitalni alat Mentimeter i razgovor.

Primjedbe nastavnika

*Ovdje dodajte svoje komentare i vrednovanje* ***POSLIJE*** *provedbe ove lekcije. Uvijek možete koristiti rubriku za samoprocjenu.*

O projektu Europeana DSI-4

[Europeana](https://www.europeana.eu/portal/en) je europska digitalna platforma za kulturnu baštinu, koja pruža besplatni internetski pristup preko 53 milijuna digitaliziranih predmeta iz europskih muzeja, arhiva, knjižnica i galerija. Projektom Europeana DSI-4 nastavlja se rad prijašnjih triju infrastruktura digitalnih usluga (DSI) Europeane. To je četvrta iteracija s dokazanim postignućima u stvaranju pristupa, međuoperabilnosti, vidljivosti i korištenja europske kulturne baštine u pet navedenih ciljnih tržišta: europski građani, obrazovanje, istraživanje, kreativne industrije i institucije kulturne baštine.

[European Schoolnet](http://www.eun.org/home) (EUN) je mreža 32 europska ministarstva obrazovanja, sa sjedištem u Bruxellesu. Kao neprofitna organizacija, EUN nastoji uvoditi inovacije u poučavanju i učenju svojim ključnim dionicima: ministarstvima obrazovanja, školama, nastavnicima, istraživačima i poslovnim partnerima. Zadatak je European Schoolneta u projektu Europeana DSI-4 nastaviti i proširiti obrazovnu zajednicu Europeane .

Prilog